જેમ છેલ્લા કેટલા લાંબા સમયથી કોઈ મોટા રોકાણકારો કે ફંડ હાઉસિસનો સ્ટીલ સેક્ટરના શેરોમાં રસ નથી રહ્યો તે જ રીતે, આ ક્ષેત્રમાં પણ અમને લાગે છે કે, હાલના સમયમાં તો ફાર્મા સેક્ટરના શેરોમાં થોડો પણ ઉછાળો જોવા મળશે તો તે ઉછાળાનો ઉપયોગ રોકાણકારો પોતાનો નફો બુક કરવામાં અથવા આ સેક્ટરના શેરોમાંથી એક્ઝિટ લેવામાં જ ઉપયોગ કરશે, પરંતુ હા એક શક્યતા નકારી શકાય નહીં કે, જે ફંડે ફાર્મા સેક્ટરમાં પોતાનું રોકાણ જાળવી જ રાખવું પડે તેમ હોય અથવા જેમને ફાર્મા સેક્ટર આકર્ષક જણાતું હોય તેઓ પણ ઉછાળે ફ્રન્ટલાઈન ફાર્મા શેરોમાંથી બહાર નીકળી એવા મિડકેપ ફાર્મામાં કે સ્મોલકેપ ફાર્મા શેરોમાં રોકાણ કરે અથવા ધ્યાન આપે જેમનું ભારતના માર્કેટમાં એક્સ્પોઝર વધુ હોય છે અથવા જેમનું ભારતીય બજારો પર વધુ ફોકસ હોય.